റയല് മാഡ്രിഡിനെതിരെ ആരാധക രോഷം ഷക്തറിനെതിരെ നടന്ന ചാമ്ബ്യന്സ് ലീഗ് ഗ്രൂപ്പ് മത്സരത്തില് റയല് മാഡ്രിഡ് ആരാധകര് ഉയര്ത്തിയ പ്രതിഷേധം സ്വാഭാവികവും തനിക്കു മനസിലാക്കാന് കഴിയുന്നതുമാണെന്ന് പരിശീലകന് കാര്ലോ ആന്സലോട്ടി. മത്സരത്തില് റയല് ഒന്നിനെതിരെ രണ്ടു ഗോളുകള്ക്ക് വിജയം നേടിയെങ്കിലും ടീമിലെ താരങ്ങളുടെ മോശം പ്രകടനത്തെ തുടര്ന്ന് കാണികള് വിസില് മുഴക്കിയതിനെക്കുറിച്ച് പ്രതികരിക്കുകയായിരുന്നു ആന്സലോട്ടി. ഇവിടുത്ത അന്തരീക്ഷം എനിക്കറിയാവുന്നതു കൊണ്ടു തന്നെ ആ വിസിലുകള് എനിക്ക് മനസിലാക്കാന് കഴിയും. ഈ സ്റ്റേഡിയം താരങ്ങളില് നിന്നും കൂടുതല് ആവശ്യപ്പെടുന്നുണ്ട്. രണ്ടു പകുതികളിലും നല്ല രീതിയില് തുടങ്ങിയ ഞങ്ങള് പിന്നീട് താഴേക്കു പോവുകയും ആക്രമണോത്സുകത ഇല്ലാതാവുകയും ചെയ്തു. അതു സംഭവിക്കാവുന്നതാണ്, ആരാധകര് അപ്പോള് വിസിലടിച്ച് താരങ്ങളെ ഉണര്ത്തുന്നതും നല്ലതാണ്. ആന്സലോട്ടി മത്സരത്തിനു ശേഷം മാധ്യമങ്ങളോട് പറഞ്ഞു. The post റയല് മാഡ്രിഡിനെതിരെ ആരാധക രോഷം first appeared on MalayalamExpressOnline.